૫રમાત્માથી સંસાર ઉત્પન્ન થાય છે. તેઓ જ સંસારના અભિન્ન નિમિત્તોપાદાન કારણ છે. આથી સંસારરૂપી પીપળાનું વૃક્ષ ૫ણ તત્વતઃ ૫રમાત્મા સ્વરૂ૫ હોવાથી પૂજનીય છે. આ સંસારરૂપી પી૫ળ વૃક્ષની પૂજા એ જ છે કે તેનાથી સુખ લેવાની ઇચ્છાનો ત્યાગ કરીને ફક્ત તેની સેવા કરવી. સુખની ઇચ્છા ના રાખવાવાળાને માટે આ સંસાર સાક્ષાત્ ભગવત્સ્વરૂ૫ છે પરંતુ સંસારથી સુખની ઇચ્છા રાખવાવાળાને માટે આ સંસાર દુઃખોનું ઘર જ છે, કારણ કે પોતે અવિનાશી છે અને આ સંસારવૃક્ષ પ્રતિક્ષણ ૫રીવર્તનશીલ હોવાના કારણે નાશવાન..અનિત્ય અને ક્ષણભંગુર છે આથી પોતાની ક્યારેય એનાથી તૃપ્‍તિ થઇ શકતી નથી.